Държавен вестник, бр. 59, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  59
Чл. 40. За договора за кредит се прилагат 
и чл. 143 – 148а от Закона за защита на по­
требителите.
Г л а в а  е д и н а д е с е т а
ПРЕДСРОЧНО ПОГАСЯВАНЕ НА
КРЕДИТА
Чл. 41. (1) Потребителят има право по 
всяко време да погаси изцяло или частично 
задълженията си по договора за кредит. В този 
случай потребителят има право на намаляване 
на общите разходи по кредита с лихвата и 
всички други разходи за оставащата част от 
срока на договора.
(2) Кредиторът не може да откаже да 
приеме изцяло или частично предсрочното 
изпълнение по договора за кредит.
(3) Кредиторът има право на справедливо 
и обективно обосновано обезщетение за евен­
туалните разходи, които са пряко свързани с 
предсрочното погасяване на кредита, в размер 
до едно на сто от предсрочно погасената сума 
по кредита, когато кредитът е погасен преди 
изплащане на 12 месечни погасителни вноски 
от усвояването му.
(4) Кредиторът няма право на обезщетение 
или неустойка при предсрочно погасяване на 
договор за кредит, когато кредитът е погасен 
след изплащане на 12 месечни погасителни 
вноски от усвояването му.
(5) Кредиторът може по изключение да тър­
си и по-голямо обезщетение, ако докаже, че е 
претърпял загуба от предсрочното погасяване 
на кредита, превишаваща сумата по ал. 3.
(6) Когато потребителят отправи изрично 
искане за предсрочно погасяване на кредита, 
кредиторът е длъжен своевременно да му пре­
достави на хартиен или на друг траен носител 
информацията за размера на оставащата част 
от общия размер на кредита, общите разхо­
ди за оставащата част от срока на договора 
за кредит преди предсрочното погасяване и 
размера на обезщетението за предсрочното 
погасяване, както и използваните за това 
допускания.
Г л а в а  д в а н а д е с е т а
ДРУГИ ПРАВА И ЗА ДЪЛЖЕНИЯ НА 
КРЕДИТОРИТЕ И КРЕДИТНИТЕ ПОС­
РЕДНИЦИ
Раздел I
Задължения във връзка с извършването на 
дейността по предоставяне на кредити за 
потребители
Чл. 42. (1) Кредиторът и кредитният по­
средник изпълняват задълженията си почтено, 
добросъвестно, прозрачно и професионално, 
като отчитат правата и интересите на потре­
бителя при определяне условията на предла­
ганите кредити, предоставянето на кредит, 
извършването на посредничество за предоста­
вяне на кредит или предоставянето на съвет 
по предлаган кредит и когато е приложимо, 
при предоставянето на допълнителни услуги 
на потребителите, както и при изпълнението 
на договора за кредит.
(2) При предоставянето на кредит, при из­
вършването на посредничество за предоставя­
не на кредит или при предоставянето на съвет 
по предлаган кредит и когато е приложимо, 
при предоставянето на допълнителни услуги 
на потребителя, кредиторът и кредитният по­
средник извършват своята дейност въз основа 
на информация, свързана с потребителя, и на 
изисквания на потребителя, за които той е 
предоставил информация, както и въз осно­
ва на основателни допускания за рисковете, 
свързвани с потребителя, за срока на действие 
на договора за кредит. 
Чл. 43. (1) При забава на потребителя кре­
диторът има право на обезщетение за забава 
само върху размера на просрочената сума за 
времето на забавата.
(2) Когато потребителят забави дължимите 
от него плащания по кредита, обезщетението за 
забава не може да надвишава законната лихва.
(3) Кредиторът не може да откаже да при­
еме частично плащане по кредита.
Чл. 44. (1) Кредиторът може да прехвърли 
вземането си по договор за кредит на трето 
лице само ако договорът за кредит предвижда 
такава възможност.
(2) Когато кредиторът прехвърли вземани­
ята си по договора за кредит на трето лице, 
потребителят има право да направи спрямо 
това трето лице всички възражения, които има 
към първоначалния кредитор, включително 
възраженията за прихващане.
(3) Недействителна е всяка клауза от догово­
ра за кредит, която изключва или ограничава 
правото на потребителя по ал. 2.
(4) Кредиторът информира потребителя за 
прехвърляне на вземането по ал. 1, освен кога­
то първоначалният кредитор по споразумение 
с новия кредитор продължава да администрира 
кредита по отношение на потребителя.
Чл. 45. Кредиторите поддържат информация 
за видовете недвижими имоти, приемани като 
обезпечение, както и използваните правила 
и процедури за предоставяне на кредити, 
обезпечени с ипотека.
Раздел II
Правила за работа при просрочие
Чл. 46. (1) Кредиторите приемат и при­
лагат правила за работа с потребители със 
затруднения при погасяване на кредити, които 
включват и ранни показатели, че е възможно 
потребителят да изпадне в затруднение при 
погасяване на кредита.
(2) Когато кредитор установи, че потребител 
има затруднения при погасяване на кредита, 
той предприема своевременно действия да се